Diari Oficial de la Generalitat Valenciana


Sumari del DOGV 629, del 15-07-1987 (1987/800530)

ORDRE de 12 de maig de 1987, de la Conselleria de Cultura, Educació i Ciència, per la qual es regula el nomenament de les Comissions Qualificadores que han de judicar les proves de maduresa per a l'obtenció del Títol de Gradual Escolar.
--------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/05/12/(3)/dof/vci/html**

### Dades del document

Número de DOGV
:   629

Data del DOGV
:   15-07-1987

Secció del DOGV
:   DISPOSICIONS GENERALS

Número del document
:   1987/800530


Data del document
:   12-05-1987

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 12 de maig de 1987, de la Conselleria de Cultura, Educació i Ciència, per la qual es regula el nomenament de les Comissions Qualificadores que han de jutjar les proves de maduresa per a l'obtenció del Títol de Graduat Escolar.  
D'acord amb l'Ordre Ministerial de 19 de maig de 1986 que desplega l'Ordre d'11 de setembre de 1972, per la qual es regulen els ensenyaments per a adults equivalents a l'Educació General Bàsica i en virtut de les transferències establertes pel Reial Decret 2093/83 de 28 de juliol (BOE de 6 d'agost) sobre traspàs de funcions i serveis de l'Administració de l'Estat a la Comunitat Valenciana en matèria d'Educació, i per tal de constituir les Comissions qualificadores que han de judicar les proves de maduresa per a l'obtenció del títol de Graduat Escolar.   
ORDENE  
Primer  
Les Comissions es constituiran en els cinc primers dies de maig i de setembre per a les convocatòries ordinàries, i en els deu dies anteriors a la data prevista de realització de la prova per a les convocatòries que se celebren amb caràcter extraordinari. El Director de cada Servei Territorial de Cultura i Educació nomenarà els membres de les Comissions Qualificadores.   
Segon  
Les Comissions Qualificadores d'aquestes proves de maduresa estaran constituïdes, almenys, per un President i dos vocals, tots ells funcionaris en actiu dels Cossos de la Funció Pública docent.   
Dels integrants de la Comissió, almenys un d'ells haurà de ser, necessàriament especialista de l'àrea de valencià i preferentment s'hauria d'incloure un professor dels Centres Públics d'EPA.   
Una vegada constituïdes les Comissions es notificarà a la Direcció General d'Educació Bàsica i Ensenyaments Especials.   
Tercer  
Les Comissions que actuen en aquestes proves tindran categoria cinquena d'acord amb el que estableix l'article 19 de l'Ordre de 17 de febrer de 1986 (DOGV de 10 de març).   
Quart  
L'inici dels exercicis tindrà lloc per a totes les Comissions el mateix dia i a la mateixa hora.   
Les Comissions faran públiques, pels mitjans ordinaris de difusió el lloc, la data i l'hora en què s'hauran de celebrar les proves.   
Cinquè  
Es constituiran tantes Comissions com calga perquè el nombre d'examinands corresponents a cada una no siga superior a 150 o ho siga al mínim. possible.   
Excepcionalment es podrà constituir alguna Comissió que no reunesca les condicions amunt esmentades en atenció a les necessitas que se puguen derivar d'una determinada població.  
Sisè  
Els Serveis Territorials de Cultura i Educació entregaran, quan escaiga, als Presidents de les Comissions, una vegada constituïdes, les sol·licituds i a documentació dels candidats que els corresponguen, així com el sobre lacrat amb les proves a realitzar.  
DISPOSICIO FINAL  
Aquesta Ordre entrarà en vigor el mateix dia de la publicació al Diari Oficial de la Generalitat Valenciana.  
València, 12 de maig de 1987.  
El Conseller de Cultura, Educació i Ciència,  
CEBRIA CISCAR I CASABAN


Còpia Permalink ELI